વિસનગરના કાંસાની સોપાન સોસાયટીના રહીશોએ ગણેશ મહોત્સવ નિમિત્તે નવતર પ્રયોગ કરી ગણપતિ દાદાની મૂર્તિનું વિસર્જન સોસાયટીમાં એલ્યુમિનિયમના મોટા તપેલામાં 3 હજાર લિટર પાણી ભરીને કર્યું હતું. આ માટી સોસાયટીના તમામ 120 મકાનોમાં તુલસીના ક્યારમાં મુકવામાં આવશે. રહીશોના જણાવ્યા પ્રમાણે તળાવો તેમજ અન્ય વિસ્તારોમાં ઘણીવાર ગંદકીનું પ્રમાણ હોવાથી ગમે ત્યાં વિસર્જન કરવાથી આસ્થા દુભાતી હોઇ સોસાયટીમાં જ વિસર્જન કરવાનો સામૂહિક નિર્ણય લેવાયો છે.તસવીર-ભાસ્કર